ଉଦର ପ୍ରକୋଷ୍ଠ ସିଣ୍ଡ୍ରୋମ

ଉଦର ପ୍ରକୋଷ୍ଠ ସିଣ୍ଡ୍ରୋମ (ଇଂରାଜୀ ଭାଷାରେ  Abdominal compartment syndrome/ ACS ) କୁହାଯାଏ ଯେତେବେଳେ ଉଦରରେ ଆଭ୍ୟନ୍ତରୀଣ ଚାପ ଅତ୍ୟଧିକ ହେବା  ଫଳ ସ୍ୱରୂପ ଅଙ୍ଗମାନଙ୍କର କାର୍ଯ୍ୟକାରୀତାରେ ଅସୁବିଧା ହୁଏ ।  ଏହାର ଲକ୍ଷଣଗୁଡ଼ିକ ମଧ୍ୟରେ ଫୁଲିବା, କଠିନ ପେଟ ଏବଂ ମୂତ୍ର  ଉତ୍ପାଦନ ହ୍ରାସ ହୋଇପାରେ ।  ଯେଉଁମାନଙ୍କର ନଳୀ ଲାଗିଥାଏ,  ସେମାନଙ୍କ ମଧ୍ୟରେ ଭେଣ୍ଟିଲେସନ୍ ବା ବାୟୁ ଚଳାଚଳ କଷ୍ଟକର ହୋଇଯାଏ । ଜଟିଳତା ମଧ୍ୟରେ ବୃକ୍‌କ ବିଫଳତା, ଶ୍ୱାସକ୍ରିୟା ବିଫଳତା, ହୃଦ୍‌ପାତ, ରକ୍ତନଳୀକୁ କମ ରକ୍ତ ସଞ୍ଚାଳନ, ଏବଂ ଖପୁରି ମଧ୍ୟସ୍ଥ ଚାପ ବୃଦ୍ଦି ହୋଇପାରେ ଓ ସଂଖ୍ୟାଧିକ ଅଙ୍ଗ ବିଫଳତାରେ ସମାପ୍ତ ହୁଏ ।  

ସେପସିସ୍, ଅଗ୍ନାଶୟ ପ୍ରଦାହ, ପେଟ ମଧ୍ୟରେ ରକ୍ତସ୍ରାବ, ବର୍ଦ୍ଧିତ କିମ୍ବା ଫୁଲିଯାଇଥିବା ଅନ୍ତନଳୀ, ପୋଡାଜଳା, ପେଟରେ ଆଘାତ କିମ୍ବା ଅସ୍ତ୍ରୋପଚାର କିମ୍ବା ବହୁ ପରିମାଣର ଶିରାଭ୍ୟନ୍ତର ତରଳ ପଦାର୍ଥ ହେତୁ ଏହା ହୋଇପାରେ ।  ମେଦବହୁଳତା, ଗର୍ଭଧାରଣ, ଉଚ୍ଚ ଛାତି ଚାପ ଏବଂ ରୋଗୀଙ୍କୁ ସେମାନଙ୍କ ଛାତି ଉପରେ ଶୁଏଇଲେ ଅବସ୍ଥା ଅଧିକ ଖରାପ ହୁଏ । ଅନ୍ତର୍ନିହିତ ପ୍ରଣାଳୀରେ ବର୍ଦ୍ଧିତ ଚାପ ଅନ୍ତର୍ଭୁକ୍ତ ଯାହା ହୃତ୍‌ପିଣ୍ଡ, ଫୁସଫୁସ, ବୃକ୍‌କ ଏବଂ ମସ୍ତିଷ୍କ ଇତ୍ୟାଦି ଅଙ୍ଗ ମାନଙ୍କୁ ପ୍ରଭାବିତ କରିଥାଏ । ମୂତ୍ରାଶୟରେ ରଖାଯାଇଥିବା ଫୋଲି କ୍ୟାଥେଟର୍ ମାଧ୍ୟମରେ ୨୦ ମିମି ପାରୁ ଅଧିକ ଚାପ ହେଲେ ରୋଗ ନିର୍ଣ୍ଣୟକୁ ସମର୍ଥନ କରାଯାଇପାରେ ।

ଚିକିତ୍ସାରେ ରକ୍ତଚାପକୁ ଯଥେଷ୍ଟ ଅଧିକ ରଖି ଶିରାଭ୍ୟନ୍ତର ତରଳ ପଦାର୍ଥ ସୀମିତ ରଖିବା ସ‌ହିତ ଉଦର ଚାପ କମ କରିବାକୁ ଚେଷ୍ଟା କରାଯାଏ ।  ରକ୍ତଚାପ ଅନ୍ତତଃ ଉଦର ଚାପଠାରୁ ଅତି କମରେ ୬୦ ମିମି ପା ଅଧିକ ରଖିବାକୁ ଚେଷ୍ଟା କରିବା ଲକ୍ଷ ରଖାଯାଏ । ପେଟର ଚାପ ଏକ ଗ୍ୟାଷ୍ଟ୍ରିକ୍ ଟ୍ୟୁବ୍, ନିଓଷ୍ଟିଗମିନ, ରେଚକ କିମ୍ବା ଏକ ମଳାଶୟ ନଳୀଦ୍ୱାରା ହ୍ରାସ କରାଯାଇପାରେ ଏବଂ ଯେ କୌଣସି ଜଳୋଦର ନିଷ୍କାସନ କରାଯାଇପାରେ । ଉଲ୍ଲିଖିତ ଉପାୟମାନ ପ୍ରଭାବଶାଳୀ ନ ହେଲେ ଅସ୍ତ୍ରୋପଚାର କରାଯାଇପାରେ ।

ଉଦର ପ୍ରକୋଷ୍ଠ ସିଣ୍ଡ୍ରୋମ ସାଧାରଣତଃ ଇଣ୍ଟେନ୍ସିଭ୍ କେୟାର ୟୁନିଟରେ (ଆଇସିୟୁ) ହୋଇଥାଏ । ଏଥିରେ ମୃତ୍ୟୁ ହେବାର ଆଶଙ୍କା ୭୦%ରୁ ଅଧିକ ରହେ । ପ୍ରଥମେ ୧୮୬୩ ମସିହାରେ ଏଟିଏନ୍-ଜୁଲେସ ମାରେ (Etienne-Jules Marey) ବର୍ଣ୍ଣନା କରିଥିଲେ ଏବଂ ୧୮୭୩ ମସିହାରେ ଅଙ୍ଗ ଅକ୍ଷମତା ସହିତ ଏହାର ସହଭାଗିତା ବର୍ଣ୍ଣନା ହୋଇଥିଲା । ବର୍ତ୍ତମାନର ଶବ୍ଦ ୧୯୮୯ଠାରୁ ବ୍ୟବହୃତ ହେଉଛି ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki